Укупно су оборена три светска рекорда: 6. августа на 400 метара препоне, Кевин Јанг са (46,78 с) премашио је границу од 47 секунди, што је боље од дотада најбољег на свету Едвина Мозиза који је 1983. трчао светски рекорд 47,02; 8. августа, у року од 2 сата оборена су два светска рекорда у трчању штафета. Америчка штафета 4 × 100 метара у саставу Мајкл Марш, Лирој Барел, Денис Мичел и Карл Луис, са временом од 37,40 секунде побољшала је свој светски рекорд са Светском првенству у атлетици на отвореном 1991., за 10 стотинки. У односу на штафету из Токија прву измену је трчао Андре Кејсон уместо Марша. У другој штафети 4 х 400 метара, Ендру Валмон, Квинси Вотс, Мајкл Џонсон и Стивен Луис истрчали су у времену 2:55,74 нови светски рекорд.